*For den amerikanske landhockeyspilleren, se Melissa Gonzalez*

| Medaljeoversikt |
| --- |
| Konkurrerte for Colombias flagg Colombia |
| Friidrett: |
| Friidrett Søramerikansk mesterskap |
| Gull | Guayaquil 2021 |  400 mH |
| Gull | Guayaquil 2021 |  4x400 m |
| Gull | Lima 2019 |  400 mH |
| Gull | Lima 2019 |  4x400 m |
| Sølv | Lima 2019 |  4x100 m |
| Sølv | Asunción 2017 |  400 mH |
| Bronse | Asunción 2017 |  100 mH |
| Friidrett Sentralamerikanske og karibiske leker |
| Bronse | Barranquilla 2018 |  4x400 m |
| Friidrett Søramerikanske leker |
| Gull | Cochabamba 2018 |  4x400 m |
| Bronse | Cochabamba 2018 |  400 mH |
| Friidrett Bolivarianske leker |
| Bronse | Santa Marta 2017 |  400 mH |
| Bronse | Santa Marta 2017 |  4x100 m |
| Friidrett Søramerikansk U23-mesterskap |
| Gull | Lima 2016 |  400 mH |
| Gull | Lima 2016 |  4x400 m |

**Melissa González** (født 24. juni 1994 i El Paso i Texas) er en colombiansk friidrettsutøver som konkurrerer i sprintløp og hekkesprint. Hun er to ganger søramerikansk mester på 400 meter hekk, i 2019 og 2021. 

González har colombiansk far, og er både colombiansk og amerikansk (USA) statsborger. Hun konkurrerer internasjonalt for Colombia.

Idrettskarriere
---------------

### 2011 - 2016

Hun vant 400 meter hekk under AAU Junior Olympic Games 2011, og kom på femteplass i samme øvelse under Junior-USA-mesterskapet i friidrett 2013. Under Big 12 Indoor Championships kom hun på sjetteplass i femkamp med 3757 poeng, og hun kom på fjerdeplass på 400 meter hekk under Big 12 Championships utendørs. Hun kom på andreplass på 400 meter hekk under Big 12 Championships utendørs i 2015 og tredjeplass i 2016. I september 2016 debuterte hun internasjonalt for Colombia, da hun vant 400 meter hekk og fikk gull på 4 x 400 meter stafett under Søramerikansk U23-mesterskap i friidrett 2016.

### 2017

Under det colombianske mesterskapet i friidrett 2017 vant hun 400 meter hekk, og hun fikk også gull på 4 x 400 meter stafett. Hun representerte Colombia under Søramerikansk mesterskap i friidrett 2017, og fikk der sølv på 400 meter hekk, bak Gianna Woodruff, og hun fikk bronse på 100 meter hekk. Hun deltok også under Bolivarianske leker 2017, der hun fikk bronse på 4 x 400 meter hekk, og Colombia fikk bronse på 4 x 100 meter stafett, der González løp sammen med Eliecith Palacios, Darlenys Obregón og Eliana Chávez.

### 2018

Hun satte ny personlig rekord på 400 meter hekk, med 56,14 sekunder, da hun kom på tredjeplass under LSU Invitational i april 2018. Under Søramerikanske leker 2018 fikk hun bronse på 400 meter hekk, og Colombia vant der 4 x 400 meter stafett. I juli deltok hun i det colombianske mesterskapet i friidrett, og fikk der gull på 400 meter hekk og bronse på 100 meter hekk. Hun deltok i Sentralamerikanske og karibiske leker 2018 (CAC Games), og kom der på sjuendeplass på 400 meter hekk, og Colombia fikk bronse på 4 x 400 meter hekk, med González på laget.

### 2019

Under Søramerikansk mesterskap i friidrett 2019 i Lima forbedret hun sin personlige rekord på 400 meter hekk til 55,73 sekunder, og vant denne øvelsen. Hun deltok der også på begge de colombianske stafettlagene, og fikk dermed gull på 4 x 400 meter stafett og sølv på 4 x 100 meter stafett. Hun deltok i Panamerikanske leker 2019, men ble der slått ut i forsøksheatet på 400 meter hekk, og Colombia kom der på sjetteplass på 4 x 400 meter stafett. Hun ble kvalifisert til VM i friidrett 2019, men ble også der slått ut i forsøksheatet, med 26. beste tid (56,49).

### 2020

2020-sesongen i friidrett ble avkortet på grunn av koronaviruspandemien, og hun konkurrerte ikke internasjonalt denne sesongen. Hun deltok i noen mindre friidrettsstevner i Texas.

### 2021

González vant 400 meter hekk under det colombianske mesterskapet i friidrett 2021, som ble arrangert i Ibagué i april. Hun deltok i Søramerikansk mesterskap i friidrett 2021, og fikk der gull på både 400 meter hekk og 4 x 400 meter stafett. Hun forbedret også sin personlige rekord på 400 meter hekk til 55,86 sekunder.

Referanser
----------

1. ↑   World Athletics Database, World Athletics utøver-ID 266543, oppført som Melissa Gonzalez[Hentet fra Wikidata]
2. ↑  Youtube - *Creekview Alumna Melissa Gonzalez Has Eyes on Olympics*, besøkt 15. juni 2021.
3. 1 2 3 4 5 6  World Athletics - *Melissa González - Results*, besøkt 15. juni 2021.
4. ↑  ConSudAtle - *Resultados Generales Atletismo Juegos Bolivarianos*, besøkt 15. juni 2021.

Eksterne lenker
---------------

* (en) Melissa González – Olympedia Rediger på Wikidata

* (en) Melissa González – World Athletics Rediger på Wikidata
* Profil hos University of Texas